ปีศาจแดง Manchester United กรณีศึกษาหุ้นสโมสรฟุตบอล ภายหลังการแต่งตั้งผู้จัดการทีมคนใหม่
12 ธันวาคม 2564

ปีศาจแดง Manchester United
กรณีศึกษาหุ้นสโมสรฟุตบอล ภายหลังการแต่งตั้งผู้จัดการทีมคนใหม่
ในโลกของการลงทุนตัวแปรที่ส่งผลกระทบต่อราคาหุ้นคงหนีไม่พ้นการปรับตัวเพิ่มขึ้นของอัตราผลตอบแทนจากพันธบัตร (ซึ่งจะนำไปสู่เงินเฟ้อ) ตัวเลขทางเศรษฐกิจ การเมืองระหว่างประเทศ การระบาดของไวรัส Covid-19 หรือแม้กระทั่งปัจจัยเฉพาะเจาะจงที่มีผลต่อราคาหุ้นนั้นๆ เช่น การเติบโตของรายได้และกำไรสุทธิ อัตราการจ่ายเงินปันผล
อย่างไรก็ดีการลงทุนในหุ้นสโมสรฟุตบอลปัจจัยที่นักลงทุนต้องติดตามอาจจะมีความเหมือนหรือแตกต่างไม่มากก็น้อย ซึ่งในมุมมองของแฟนฟุตบอล แน่นอนว่าสิ่งที่พวกเค้าต้องการเห็นคือถ้วยรางวัลไม่ว่าจะเป็นแชมป์ภายในประเทศหรือว่า UFFA Champion League (ถ้วยรายการใหญ่ที่สุดของทวีปยุโรป) อย่างไรก็ตามในมุมมองของนักลงทุนสิ่งที่ทุกคนต้องการเห็นคือกำไรและเงินปันผลที่จ่ายให้แก่ผู้ถือหุ้น
Manchester United (MANU US) – หนึ่งในสโมสรฟุตบอลที่ใหญ่ที่สุดในอังกฤษและมีรากฐานแฟนบอลมากที่สุดอันดับหนึ่งของโลกเจ้าของฉายาปีศาจแดง (Red Devil) โดยรายได้หลักๆ ของทีมปีศาจแดงมาจากตั๋วเข้าชมในสนาม Old Trafford ซึ่งสามารถรองรับแฟนบอลได้เกือบๆ 8 หมื่นที่นั่ง ค่าลิขสิทธิ์ถ่ายทอดสด รายได้จากการขายของที่ระลึกไม่ว่าจะเป็นเสื้อบอล สปอนเซอร์คาดอกเสื้อแข่ง (ในฤดูกาล 2021-2022 บริษัท IT ยักษ์ใหญ่ Team Viewer จะเข้ามาเป็นสปอนเซอร์สนับสนุนทีม) โดย ณ ปัจจุบัน Manchester United มีมูลค่าตลาดอยู่ที่ USD 2,432 Million (As of 03/12/2021) ซึ่งในช่วง 1 ปีที่ผ่านมาราคาหุ้น Manchester United ได้ปรับขึ้นสู่จุดสูงสุดที่ราคา USD 20.86 และราคาต่ำสุดที่ USD 14.26 โดยมีราคาปัจจุบันอยู่ที่ USD14.92 (As of 02/12/2021)
ประเด็นที่นักลงทุนจับตามอง คงหนีไม่พ้นการแต่งตั้งสุดยอดปรมาจารย์ทางด้านฟุตบอลจากประเทศเยอรมันนี ราล์ฟ รังนิค (Ralf Rangnick) ซึ่งถูกสมญานามว่า “The Football Professor” โดยจะเข้ามาเป็นผู้จัดการทีมชั่วคราว (Interim Manager) รักษาการไปจนจบสิ้นฤดูกาลนี้ ก่อนที่จะก้าวเข้ามารับตำแหน่งที่ปรึกษาทางด้านฟุตบอลซึ่งจะเน้นงานด้านบริหารและวางรากฐานให้แก่สโมสรฟุตบอล Manchester United ซึ่งประเด็นนี้ทำให้ทีมปีศาจแดงถูกจับตามองอย่างมากว่าถึงเวลาที่ปีศาจจะกลับมาครองความยิ่งใหญ่ทางด้านฟุตบอลได้อีกครั้งหรือไม่ หลังจากห่างเหินจากความสำเร็จมาเป็นเวลาหลายปี
ปัจจัยที่นักลงทุนควรรู้ก่อนเข้าลงทุนในหุ้นสโมสรฟุตบอล
-หุ้นสโมสรฟุตบอลมีค่าสัมประสิทธิ์สหสัมพันธ์ (Correlation) เคลื่อนไหวไม่สัมพันธ์กับหุ้นในหมวดอื่นๆ ดังนั้นข้อมูลทางเศรษฐกิจ หรือ อัตราเงินเฟ้อ อาจจะไม่มีความสัมพันธ์กันอย่างสิ้นเชิง และสินทรัพย์ของสโมสรฟุตบอลคือรายชื่อนักฟุตบอลระดับโลก ซึ่งเป็นการยากในการประเมินมูลค่าที่เหมาะสม ซึ่งในการซื้อขายนักฟุตบอลอาจจะมี Emotion Value รวมอยู่ด้วย
-ผลบวกจากการกระจายวัคซีนอย่างมีประสิทธิภาพในยุโรปทำให้แฟนบอลสามารถกลับมาเข้าชมเกมฟุตบอลในสนามได้ซึ่งจะเป็นผลบวกแก่สโมสรยักษ์ใหญ่ในยุโรป เนื่องจากจะมีรายได้มหาศาลกลับเข้ามาสู่สโมสรอีกครั้ง (รวมถึงร้านค้าต่างๆ ภายในสนามด้วยไม่ว่าจะเป็น ร้านขายของที่ระลึก ร้านกาแฟและอาหาร)
-การเข้าร่วมแข่งขันในฟุตบอลรายการ UFFA Champion League มีผลต่อรายได้อย่างมหาศาลต่อสโมสรที่จะได้รับจากองค์กร UFFA และเงินรางวัลจะเพิ่มขึ้นไปอีกถ้าสโมสรสามารถผ่านเข้าสู่รอบลึกๆ ของรายการนี้ได้ ซึ่งล่าสุดปีศาจแดงสามารถผ่านเข้าสู่รอบ 16 ทีมสุดท้าย (Quarter Final) ไปเรียบร้อยแล้ว ถึงแม้ว่าจะเหลือการแข่งขันอีก 1 นัดที่จะพบกับทีม Young Boy จากประเทศสวิซเซอร์แลนด์ก็ตาม
-การเปลี่ยนแปลงตัวผู้จัดการทีมและเปิดตัวนักเตะใหม่ๆ อาจมีผลต่อราคาหุ้นอย่างมีนัยยะ (ถึงแม้ว่าบางครั้งการซื้อนักเตะใหม่จะทำให้สโมสรมีหนี้สินเพิ่มขึ้น และไม่ได้การันตีว่าทีมจะต้องประสบความสำเร็จ)
Investor Tip:
Manchester United – หนึ่งในสโมสรฟุตบอลที่ใหญ่ที่สุดในอังกฤษและมีรากฐานแฟนบอลมากที่สุดอันดับหนึ่งของโลกเจ้าของฉายาปีศาจแดง (Red Devil) จดทะเบียนซื้อขายในตลาดหลักทรัพย์ New York Stock Exchange (NYSE), ประเทศสหรัฐอเมริกา ซึ่งใช้ Ticker Code ในการซื้อขายว่า “MANU US” (ในรูปแบบของ US ADR) โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #MANU
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp